หุ้นสหรัฐปิดลบ
หุ้นสหรัฐฯ ปิดลบ หลังเฟดแย้มเตรียมยุติแผนกระตุ้นเศรษฐกิจ
11 ก.พ. 2553

หุ้นสหรัฐฯ ปิดลบ หลังเฟดแย้มเตรียมยุติแผนกระตุ้นเศรษฐกิจ
ปิดการซื้อขายตลาดหุ้นสหรัฐ นักลงทุนเทขายหุ้นเพราะผิดหวังที่นายเบน เบอร์นานกี ประธานเฟด ส่งสัญญาณว่าเฟดจะเริ่มเข้มงวดในการเก็บดอกเบี้ยจากสถาบันการเงินที่กู้ยืมเงินจากเฟด ซึ่งอาจเป็นจุดเริ่มต้นของการยุติมาตรการช่วยเหลือสถาบันการเงิน ทำให้หลังปิดตลาด ดัชนีดาวโจนส์ ปิดที่ 10,038.38 จุด ลดลง 20.26 จุด หรือ 0.20% ดัชนีแนสแดค ปิดที่ 2,147.87 จุด ลดลง 3.00 จุด หรือ 0.14% และดัชนีเอสแอนด์พี ปิดที่ 1,068.13 จุด ลดลง 2.39 จุด หรือ 0.22%
ตลาดหุ้นสำคัญของยุโรป ดัชนี FTSE 100 ตลาดลอนดอน ปิดที่ 5,131.99 จุด ปรับขึ้น 20.15 จุด หรือ 0.39% ดัชนี DAX ตลาดแฟรงก์เฟิร์ต ปิดที่ 5,536.37 จุด ปรับขึ้น 38.11 จุด หรือ 0.69% และดัชนี CAC ตลาดปารีส ปิดที่ 3,635.61 จุด ปรับขึ้น 22.85 จุด หรือ 0.63% ส่วนน้ำมันดิบเบรนต์ ตลาดลอนดอน ปิดที่ 72.56 ดอลลาร์สหรัฐ/บาร์เรล ปรับขึ้น 41 เซนต์